Felgen orkester

Felgen Orkester er et samisk folkrockband fra Karasjok i Norge. Bandet ble etablert i 2011, og består av fem fettere og én kamerat. De fremfører kun selvskrevet materiale, og alle tekster er på nordsamisk.

Bandet var et av hovedinnslagene på festkonserten som ble holdt i Samfundet i Trondheim i 2017 for å markere starten på Tråante 2017 – jubileet som markerte at det var 100 år siden samefolkets første landsmøte.

Da Riddu Riddu-festivalen kunngjorde at Felgen Orkester skulle spille på festivalen i 2018, omtalte de bandet som «et av Sapmis mest populære band».

Bandnavnet 
Bandets navn stammer fra garasjen til bandmedlemmet Morten Ailu Hansen, som ble kalt Felgen Pub og var et populært sted å fortsette festene etter at serveringsstedene i bygda stengte kl.03.00. På veggen innerst i garasjen hadde Morten Ailu hengt opp gamle sykkelfelger som ga navnet til tilholdsstedet.

Besetning 
Bandet består av følgende medlemmer:

 Nils Mikael Hætta Hansen – el-gitar, vokal
 Morten Ailu Hansen – bass
 Petter Tretnes Hansen – gitar, vokal
 Henning Anti – mandolin
 Johan Biti – trommer
 Rolf Morten Anti Amundsen – trekkspill <Tidligere>
 Gisle Soleng – joik

To av musikerne var tidligere medlemmer av bandet Rolffa.

Diskografi 

2013: Soaját (EP)
2015: Skealbma Mojit (album)
2016: Duhát jági geahčen (album)
2019: Mirko Čalmmit  (album)

Referanser

Eksterne lenker 
 

Samiske musikkgrupper
Folkrockgrupper
Musikk i Finnmark
Etableringer i 2011
Kultur i Karasjok